Parque de la Paz

Parque de la Paz er en park i distriktet San Sebastián sør i Costa Ricas hovedstad San José. Den har et areal på 53 hektar. I parken er det blant annet en velodrom, en hockeybane og et åpent område som brukes til konserter. Det er også en rekke fotball- og basketballbaner, samt flere innsjøer. Parque de la Paz er utforma av Antonio Quesada, og ble innvia 16. september 1989.